Ban saduda ba har yanzu, tsohon bidiyo ake yadawa - Shekau ya fitar
Shekau ya saki sabon sako ranar Laraba, ya yi karin bayani a kan faifan sautin da ya yi kuka
13 days ago 18549 views by Naziru Dalha Taura
A yayin da rahotanni a ranar Talata suka wallafa labarin cewa shugaban kungiyar Boko Haram, Abubakar Shekau, ya fashe da kuka yayin da yake neman tsari daga dakarun sojin Najeriya, sai ga shi ya musanta hakan a ranar Laraba.
A cikin wani takaitaccen sako da fitaccen lauyan nan mazaunin jihar Kano, Bulama Bukarti, ya fitar a shafinsa na tuwita, ya ce Shekau ya karyata batun cewa ya fara saduda, inda ya ce tsohon bidiyo ake yadawa.
A cewar Bukarti, Shekau ya sake yi masa barazana tare da yin gargadi na musamman ga wani dan jarida, Ahmad Salkida, a kan cewa ya bi a hankali.
Kazalika, ya ce Shekau ya jaddada zamansa daram a kan akidunsa tare da yin shagube ga kungiyar G5 ta kasashen yankin sahel.
"Shekau ya saki sabon sakon sautin murya tare da karyata bidiyonsa da aka yada jiya (Talata). Ya sabunta barazanarsa a kaina, sannan a karon farko ya gargadi Ahmad Salkida ya bi a hankali. Ya yi izgili ga kungiyar G5 ta kasashen Sahel, sannan ya bayyana cewa yana nan daram a kan akidunsa kamar aka sansu," a cewar Bukarti
Saurarai faifan sautin muryar Shekau na farko a nan:
Saurarai faifan sautin muryar Shekau na biyu a nan:
A ranar Talata ne Legit.ng ta wallafa cewa a cikin wani sabon sako na daukan sauti, an ji muryar jagoran kungiyar ta'adda ta Boko Haram, Abubakar Shekau, yana rusa kuka yana neman kariyar Allah daga sojojin Najeriya.
A 'yan kwanakin baya bayan nan, rundunar sojojin Najeriya ta kara kaimi wajen kai hare-hare, tare da samun jerin nasarori a kan 'yan Boko Haram musamman a yankunan da ke gabar tafkin Chadi.
DUBA WANNAN: Za a cigaba da sallar Juma'a a Masallatan jihar Jigawa
"Saboda addininka muke yanka wuyan bayinka da wuka; amma a yau suna kokarin sauya mu zuwa wani addini sabanin naka. Ya Ubangiji kayi mana rahama domin falalar watan Ramadan; Ya Allah ka kawo mana sauki a cikin wannan wata mai Albarka.
"Ya Allah ka bamu nasara a kan makiyanmu. Ya ku yan'uwa don Allah, ku yiwa Allah biyayya ku taimaka min da addu'o'i ta neman kariyarsa.
"Ya Allah ka mu ikon riko da Alkur'ani. Allah kai ne mafi sani. Tsira da aminci su tabbata a kan Annabin ka, kuma dukkanin godiya ta tabbata a gare ka," Shekau ya fada cikin shessheka.
Abubakar ShekauNew Shekau VideoMaiduguri Latest NewsBorno State News TodayHausa News
an hour ago 12450 views
12 hours ago 46484 views
13 hours ago 84586 views
13 hours ago 22225 views
2 hours ago 12021 views
COVID-19: Hauhawar mace-mace a jihohin Kano, Jigawa da Yobe na ci gaba da tada hankula